
Pirkimo sąlygų
1 priedas

BEPILOČIŲ SISTEMŲ MOKYMO CENTRO LAIKINOS KONTEINERINĖS STOVYKLOS
TECHNINĖ SPECIFIKACIJA


Stovyklos funkcinių patalpų išdėstymas Divizijos generolo Stasio Raštikio Lietuvos kariuomenės mokyklos teritorijoje (adresas: S. Dariaus ir S. Girėno g. 100, Kaunas).
Pirkimo objektas – konteinerinės stovyklos nuomos paslauga. 

	Eil. Nr.
	Priemonės / paskirtis 
	Matav. vnt.
	Kiekis
	Priemonės funkciniai reikalavimai

	1. 
	Bendrieji reikalavimai

	-
	-
	1. Stovyklos įrengimas apima visas reikalingas įrengimo veiklas.
2. Stovyklos įrengimas apima prijungimą prie egzistuojančių inžinerinių tinklų (elektros energijos, vandentiekio, nuotekų, lietaus kanalizacijos, ryšio).
3. Tiekėjas turi užtikrinti stovykloje esamų sistemų priežiūrą ir tinkamą veikimą nekeliant pavojaus stovykla besinaudojančiam personalui ir LKM teritorijoje esančiam turtui.
4. Tiekėjas privalo užtikrinti 24/7 avarinių gedimų šalinimą. Ši paslauga turi apimti visų stovyklos įrenginių, priemonių, tinklų remontą ar keitimą. Išskyrus tuos atvejus, kai priemonės ar įranga yra sugadinama tyčia dėl Pirkėjo kaltės. Atvykimo laikas – ne vėliau kaip 4 valandos nuo pranešimo išsiuntimo, o dingus elektrai – 2 val. Tiekėjas, gavęs informaciją apie gedimus, per 24 val. privalo juos pašalinti, o jeigu pašalinti gedimų per 24 val. neįmanoma, Tiekėjas turi per 48 val. pakeisti sugedusias priemones ar įrangą naujomis. Dėl paaiškinamų priežasčių, nepavykus pašalinti gedimų ar pakeisti sugedusių priemonių naujomis, per nurodytus terminus, Tiekėjas raštu informuoja Pirkėją ir suderina naujus terminus. Tiekėjas visus gedimus šalina savo lėšomis.
5. Stovykla ir jos sistemos turi būti įrengtos saugiai, jų eksploatacija pritaikyta prie Lietuvos meteorologinių sąlygų įsikaitant ir ekstremalius meteorologinius reiškinius. Gyvenamosiose, darbo, mokymo klasėse, sandėliavimo konteineryje su šildymo sistema turi būti palaikoma ne žemesnė nei +18 °C ir ne didesnė nei +22°C temperatūra. Šildymo ir kondicionavimo įranga turi būti stacionari. Visų patalpų viduje turi būti įrengtas apšvietimas, darbo patalpose (biuro konteineriai, mokymo klasės, remonto dirbtuvės ir daugiafunkcė treniravimosi erdvė) turi atitikti HN 98:2014. Kiekviename gyvenamajame, sanitariniame konteineryje turi būti šviestuvai, ne mažiau kaip 2 vnt., kiekvienas nuo 18 W). Kiekviename sandėliavimo konteineryje turi būti mažiausiai 1 šviestuvas, nuo 18 W. Šildymas, kondicionavimas ir vėdinimas turi atitikti higienos normą HN 42:2009.
6. [bookmark: _GoBack]Stovykla turi būti sudaryta iš konteinerinių modulių. Kiekviename turi būti pagrindinis ir avarinis išėjimai. Blokai turi būti išdėstyti siekiant panaudoti kuo mažiau paviršiaus erdvės ir palikti galimybę naudotis kuo daugiau esamų automobilių parkavimo ir kitų erdvių. Gyvenamieji konteineriai, darbo (biuro) patalpos ir mokymo klasės gali būti išdėstytos keliais aukštais, bet ne daugiau kaip trimis. Į gyvenamųjų konteinerių, darbo (biuro) patalpų ir mokymo klasių modulius turi būti patenkama dengtais koridoriais.
7. Koridoriai turi būti sudaryti iš atskirų modulių. Jei moduliai dėstomi keliais aukštais, iš atskirų modulių turi būti suformuota laiptinė. Laiptinės ir koridorių moduliuose turi būti įrengtas apšvietimas.
8. Konteinerinių modulių sienos iš daugiasluoksnės plokštės, apšiltintos ne mažiau kaip 80 mm storio izoliacine medžiaga ne prastesnio kaip U=0,27 W/m²K šilumos laidumo koeficiento; stogas apšiltintas mineraline vata ne mažiau kaip 150 mm, ne prastesnio kaip U=0,36 W/m²K šilumos laidumo koeficiento. 
9. Konteinerių modulių langų stiklo paketai ne mažiau kaip dviejų stiklų. Stiklo paketo šilumos laidumo koeficientas ne prastesnis kaip U=1.4 W/m²K, langai su tinkleliu nuo vabzdžių ir naktinės uždangos (ritininės užuolaidos, žaliuzės).
10. Įeigos kontrolė. Visi įėjimai į modulius, išskyrus sanitarinius modulius, turi būti atidaromi su RFID kortele ir raktu. Įėjimai į sanitarinius modelius atidaromi su raktu. Turi būti ne mažiau kaip 2 raktų komplektai nuo visų rakinamų durų ir ne mažiau kaip 200 vnt. RFID kortelių. Raktai ir kortelės perduodami atsakingam LKM asmeniui.
11. Turi būti numatyta alternatyvaus elektros tiekimo pajungimo galimybė, pvz., esant pažeistiems elektros tinklams pajungti generatorius.
12. Esamo grunto ir paviršių būklę Tiekėjas įvertina savarankiškai teritorijos apžiūros metu (prieš teikdamas komercinį pasiūlymą).
13. Užstatoma teritorija bus aprodyta teritorijos apžiūros metu. Atvykimas turi būti suderintas su perkančiosios organizacijos atsakingu asmeniu.
14. Esant poreikiui papildomus tyrimus Tiekėjas organizuoja savarankiškai, savo lėšomis.
15. Turi būti įrengtas kompiuterinis tinklas, techninę priežiūrą vykdo LKM personalas. Pasibaigus nuomos sutarčiai kompiuterinio tinklo skirstymo įranga (komutatoriai, WiFi maršrutizatoriai ir pan.) lieka paslaugos gavėjui. Diegiama aktyvinė tinklo įranga (komutatoriai, maršrutizatoriai, NMŠ ir kt.) turi atitikti Viešųjų pirkimų įstatyme numatytus reikalavimus dėl galimų grėsmių nacionaliniam saugumui.
16. Visos patalpos turi atitikti galiojančią higienos normą, taikomą karinėms teritorijoms (HN: 56:2004).
17. Turi atitikti gaisrinės saugos pagrindinius reikalavimus (Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. gruodžio 7 d. įsakymas Nr. 1-338)

	2.
	Gyvenamieji konteineriai
	kompl.
	100 asmenų, 50 gyvenamųjų konteinerių
	Konteinerio sudėtis ir minimalūs reikalavimai: 
1. Vidinis konteinerio bendras plotas – vienam kariui ne mažiau kaip 6 m².
2. Ne mažiau kaip 1 išėjimas ir 1 varstomas langas.
3. Konteineryje turi būti 2 lovos su čiužiniais ir patalynės komplektais (komplektą sudaro: antklodė, antklodės užvalkalas, pagalvė, pagalvės užvalkalas, paklodė, lovatiesė), 2 kėdės ir 1 stalas.  
4. Visų įrenginių ir prietaisų, skirtų konteinerio priežiūrai, elektros maitinimo paskirstymo skydelis IP20, 3 vnt. automatinių išjungiklių C16A, C16A, C10A, srovės nuotėkio relė 30 mA. 
5. Turi būti numatyta alternatyvaus elektros tiekimo pajungimo galimybė, pvz., esant pažeistiems  elektros tinklams, pajungti generatorius.
6. Konteineris turi būti tinkamas naudoti Lietuvos klimato sąlygomis ištisus metus.
7. Konteineryje esanti įranga ir prijungti inžineriniai tinklai turi užtikrinti saugų jo eksploatavimą lauko sąlygomis.
8. Kario daiktams susidėti konteineryje turi būti ne mažesnė kaip 0,4 m3 tūrio spinta.
9. Prie 10 vnt. konteinerių komplekso, lauke, turi būti įrengta gaisro gesinimo priemonė, gesintuvas dėžėje, ne mažiau kaip 6 kg, miltelinis.
10. Kiekviename konteineryje turi būti įrengtas belaidžio interneto Wi-Fi prieigos taškas ir papildomas RJ45 lizdas.
11. Kiekviename konteineryje turi būti ne mažiau kaip 2 įžeminti elektros kištukiniai lizdai.
Reikalavimai stalams – stalas turi būti tvirtos konstrukcijos (stalas turi atlaikyti ne mažesnį kaip 150 kg svorį, galima grįžtama deformacija iki 5 mm). Stalo konstrukcija turi būti tokia, kad prie jo galėtų dirbti nuo 150 cm iki 190 cm ūgio asmenys. 
Reikalavimai kėdėms – turi būti tvirtos konstrukcijos (tinkama sėdėti asmenims iki 120 kg, galima grįžtamoji deformacija iki 5 mm). Kėdė turi būti tinkama dirbti asmenims nuo 150 cm iki 190 cm ūgio.
Reikalavimai lovai – lova turi būti metalinės konstrukcijos. Lova turi būti tinkama miegoti asmeniui iki 190 cm ūgio ir  iki 120 kg svorio. Turi būti čiužinys.
Reikalavimai patalynės komplektams – visi patalynės komplektai turi būti nenaudoti ir vienodi, turi būti užtikrinti tokie matmenys, kad paklodę būtų galima užkišti už čiužinio. Matmenys: antklodės užvalkalas nuo 200 cm x nuo 140 cm, paklodė nuo 200 cm x nuo 90 cm, pagalvės užvalkalas nuo 50 cm x nuo 70 cm. Medžiaga – medvilnė. Patalynės keitimas –žiūrėti 17 priemonę.
Reikalavimai čiužiniams – čiužiniai turi būti nauji ir nenaudoti, visi čiužiniai turi būti vienodi, matmenys: 190-200 cm x 80 cm x 20 cm. 

	3.
	Darbo (biuro) patalpos
	Darbo vietų
skaičius
	50
	Konteinerio sudėtis ir minimalūs reikalavimai: 
1. Vidinis konteinerio bendras plotas – vienam kariui ne mažiau kaip 6 m². 
2. Visų įrenginių ir prietaisų, skirtų konteinerio priežiūrai, elektros maitinimo paskirstymo skydelis IP20, 3 vnt. automatinių išjungiklių C16A, C16A, C10A, srovės nuotėkio relė 30 mA.
3. Turi būti numatyta alternatyvaus elektros tiekimo pajungimo galimybė, pvz., esant pažeistiems  elektros tinklams, pajungti generatorius.
4. Ne mažiau kaip 3 x RJ45 kompiuterinio ryšio tinklo rozetės vienai darbo vietai. 
5. Kiekvienai darbo vietai turi būti ne mažiau kaip 4 įžemintų elektros kištukinių lizdų blokas. Kiekvienam blokui atskira instaliacinė linija.
6. Vienoje patalpoje turi būti įrengtos ne mažiau kaip 2 darbo vietos. Konteineriai vienas su kitu gali būti sujungti į vieną modulį, bet sukuriant ne daugiau kaip 6 darbo vietas.
7. Kiekvienai darbo vietai skirta: 1 stalas, 1 kėdė, 1 spinta.
8. 2 darbo vietoms 1 knygų spinta.
9. Konteinerio išorėje turi būti elektros jungtis-įvadas, įžeminimo jungtis.
10. Visų įrenginių ir prietaisų, skirtų konteinerio priežiūrai, maitinimo šaltinis – elektra.
11. Konteineris turi būti tinkamas naudoti Lietuvos klimato sąlygomis ištisus metus.
12. Konteineryje esanti įranga ir išorės inžineriniai tinklai turi užtikrinti saugų jos eksploatavimą lauko sąlygomis.
13. Prie 10 vnt. konteinerių komplekso, lauke, turi būti įrengta gaisro gesinimo priemonė, gesintuvas dėžėje, ne mažiau kaip 6 kg, miltelinis.
14. Išėjimai iš darbo vietų patalpų į dengtą koridorių.
Reikalavimai stalams – stalas turi būti tvirtos konstrukcijos (stalas turi atlaikyti ne mažesnį kaip 150 kg svorį, galima grįžtama deformacija iki 5 mm). Stalo konstrukcija turi būti tokia, kad prie jo galėtų dirbti nuo 150 cm iki 190 cm ūgio asmenys.
Reikalavimai spintoms – kario daiktams susidėti konteineryje turi būti ne mažesnė kaip 0,7 m3 tūrio spinta.
Reikalavimai kėdėms – ISO tipo kėdė su metaliniu rėmu, minkšta sėdyne ir atlošu.
Reikalavimai knygų spintai – ne mažiau kaip 3 ir ne daugiau kaip 4 atviros lentynos, ne mažiau kaip 1 ir nedaugiau kaip 2 lentynos su užveriamomis durimis (durys iš dviejų dalių).

	4.
	Mokymo klasės
	kompl.
	2 
	· Kiekviena mokymo klasė turi turėti atskirą įėjimą. Mokymo klasės turi būti atskirtos sienomis, kurios užtikrintų tinkamą mokymo procesų garso izoliaciją. Garso pralaidumas tarp mokymo ir šalia esančių patalpų neturi viršyti 45 dB, užtikrinant, kad tuo pačiu metu vykdomi mokymai vienas kitam netrukdytų; 
· Reikalavimai kiekvienai mokymui skirtai erdvei:
· plotas – ne mažesnis nei 70 m2, ne mažiau kaip 4 varstomi langai su tinkleliu;
· stalų ir kėdžių skaičius pagal darbo vietų skaičių;
· stalai turi būti ne siauresni nei 100 cm ir užtikrinti saugų kompiuterinės darbo vietos su ne mažiau kaip 80 colių pločio ekranu pastatymą;
· 1 vnt. ne mažesnis kaip 80 colių įstrižainės LED ekranas su garso sistema; LED ekranai turi būti ne mažesnės nei 4K raiškos, su HDMI ir USB jungtimis (ne mažiau kaip po 2 HDMI ir USB jungtis);
· ne mažiau nei 4 vnt. įžemintų elektros rozečių kiekvienai darbo vietai ir 1 rozetė interaktyviam ekranui;
· ne mažiau kaip 69 x RJ45 vnt. kompiuterinio ryšio rozečių, sujungtų į tinklą iš komutuojančios dėžės (prie kiekvienos darbo vietos ne mažiau kaip 3 x RJ45 lizdai, 3 x RJ45 lizdai auditorijos priekyje per vidurį už interaktyvaus ekrano). Komutavimo dėžių įrengimo vietą nurodo vartotojas;
· „whiteboard“ tipo lenta, ne mažesnė nei 120x150 cm, įrengiama vartotojo nurodytoje vietoje;
· darbo vietos ne mažiau kaip 22 asmenims (darbo vietų išdėstymas: 4 eilėmis, darbo vietos pasuktos stačiu kampu į klasės priekį, paliekant du praėjimus žr. brėžinį žemiau);
[image: ]
· Kiekvienai darbo vietai ir interaktyviam ekranui turi būti ne mažiau kaip 4 įžemintų elektros kištukinių lizdų blokas. Kiekvienam blokui atskira instaliacinė linija.
Reikalavimai kėdėms – ISO tipo kėdė su metaliniu rėmu, minkšta sėdyne ir atlošu.
Reikalavimai stalams – stalas turi būti tvirtos konstrukcijos (stalas turi atlaikyti ne mažesnį kaip 150 kg svorį, galima grįžtama deformacija iki 5 mm). Stalo konstrukcija turi būti tokia, kad prie jo galėtų dirbti nuo 150 cm iki 190 cm ūgio asmenys.

	5.
	Dronų remonto dirbtuvės
	kompl.
	1
	Reikalavimai dronų remonto dirbtuvėms:
· atskira patalpa akumuliatorių krovimui ir laikymui;
· remonto dirbtuvių plotas ne mažesnis nei 60 m2 (neskaičiuojant akumuliatorių krovimo ir laikymo patalpos);
· darbo vietos skirtos dirbti ne mažiau kaip 22 asmenims (darbo vietų išdėstymas: 4 eilėmis, darbo vietos pasuktos stačiu kampu į klasės priekį, paliekant du praėjimus žr. brėžinį žemiau);
[image: ]
· Kiekvienai darbo vietai ir interaktyviam ekranui turi būti ne mažiau kaip 4 įžemintų elektros kištukinių lizdų blokas. Kiekvienam blokui atskira instaliacinė linija;
· kiekvienoje darbo vietoje ištraukiamo tipo nustatomos pozicijos ventiliacijos vamzdis su sklende, skirtas litavimo metu atsirandantiems dūmams pašalinti;
· kėdės ir stalai ne mažiau kaip 22 asmenims;
· 1 vnt. ne mažesnės kaip 80 colių įstrižainės LED ekranas su garso sistema; LED ekranai turi būti ne mažesnės nei 4K raiškos, su HDMI ir USB jungtimis (ne mažiau kaip po 2 HDMI ir USB jungtis);
· ne mažiau kaip 9 x RJ45 vnt. kompiuterinio ryšio rozečių remonto dirbtuvėse (prie kiekvienos instruktoriaus darbo vietos ne mažiau kaip 3 x RJ45 lizdai, 3 x RJ45 lizdai auditorijos priekyje per vidurį už interaktyvaus ekrano);
· „whiteboard“ tipo lenta, ne mažesnė nei 120x150 cm;
· kriauklė ir vandens čiaupas;
· ne mažiau kaip 2 vnt. gesintuvų, ne mažiau kaip 5 kg, angliarūgštiniai, ir ne mažiau kaip 2 vnt. nedegaus audeklo rinkinių.
Reikalavimai stalams – stalas turi būti tvirtos konstrukcijos (stalas turi atlaikyti ne mažesnį kaip 150 kg svorį, galima grįžtama deformacija iki 5 mm). Stalo konstrukcija turi būti tokia, kad prie jo galėtų dirbti nuo 150 cm iki 190 cm ūgio asmenys. Ant kiekvieno stalo silikoninis litavimo padas, atsparus ne mažiau kaip 300 laipsnių Celsijaus karščiui ir ne mažesnis nei 20x30 cm. Stalai kiekvienoje darbo vietoje turi būti ne mažesnio nei 70 cm ilgio ir 80 cm pločio (siekiant užtikrinti tinkamą darbo erdvės ir saugų litavimo stoties, apšvietimo lempos pastatymą). Kiekvienoje darbo vietoje turi būti galimybė pajungti antistatines apyrankes.
Reikalavimai kėdėms – ISO tipo kėdė su metaliniu rėmu, minkšta sėdyne ir atlošu.

Reikalavimai metaliniams stelažams – stelažai skirti daiktams sandėliuoti, stelažai gali būti sujungti tarpusavyje, bendras stelažų ilgis ne trumpesnis kaip 4 m, stelažo aukštis ne mažesnis kaip 2 m, turi būti ne mažiau kaip 4 lygiai viename stelaže, apkrova vienai lentynai ne mažesnė kaip 250 kg.

Reikalavimai akumuliatorių krovimo ir laikymo patalpai – įrengta atskira patalpa baterijų krovimui su ne mažiau kaip 4 stalais metaliniu paviršiumi. Patalpa turi atitikti priešgaisrinius reikalavimus. Tarp stalų ne mažesni nei 1,5 m atstumai. Patalpoje turi būti ne mažiau kaip 8 įžemintų elektros kištukinių lizdų blokai, sudaryti iš 4 kištukinių lizdų. Kiekvienam blokui atskira,  instaliacinė linija.

	6.
	Sanitarinis konteineris (dušai) 
	kompl.
	4
	Konteinerio sudėtis ir minimalūs reikalavimai
· ne mažiau kaip 5 dušo kabinos su visa prausimuisi reikalinga įranga;
· ne mažiau kaip 4 kriauklės su visa prausimuisi reikalinga įranga; 
· virš kiekvienos kriauklės turi būti veidrodis;
· reguliuojama karšto vandens ruošimo įranga, užtikrinanti nepertraukiamą karšto vandens tiekimą;
· kriauklių zonoje turi būti įrengtas ne mažiau kaip vienas dvigubas elektros kištukinis lizdas arba ne mažiau kaip du viengubi kištukiniai lizdai (su įžeminimu);
· konteinerio išorėje turi būti elektros jungtis-įvadas, įžeminimo jungtis;
· konteineris turi būti tinkamas naudoti Lietuvos klimato sąlygomis ištisus metus;
· turi būti įrengta neslidi grindų danga su vandens surinkimo / nutekėjimo įranga (trapas);
· iš viso turi būti 3 skalbimo ir 3 džiovinimo mašinos (nurodyta stovyklos išdėstymo schemoje).

	7.
	Sanitarinis konteineris (tualetai)
	kompl.
	6
	Konteinerio sudėtis ir minimalūs reikalavimai:
· ne mažiau kaip 5 tualetų kabinos su visa įranga; 
· ne mažiau kaip 4 kriauklės su visa prausimuisi reikalinga įranga; 
· reguliuojama karšto vandens ruošimo įranga, užtikrinanti nepertraukiamą karšto vandens tiekimą;
· kriauklių zonoje turi būti įrengtas ne mažiau kaip 1 dvigubas elektros kištukinis lizdas arba ne mažiau kaip du viengubi kištukiniai lizdai (su įžeminimu);
· virš kiekvienos kriauklės turi būti veidrodis;
· konteinerio išorėje turi būti elektros jungtis-įvadas, įžeminimo jungtis;
· konteinerio išorėje turi būti vandens, nuotekų įvadai-jungtys;
· konteineris turi būti tinkamas naudoti Lietuvos klimato sąlygomis ištisus metus;
· turi būti įrengta neslidi grindų danga, su vandens surinkimo / nutekėjimo įranga (trapas).

	8. 
	Sandėliavimo konteineris
(su šildymo sistema)
	kompl.
	10
	Konteinerio sudėtis ir minimalūs reikalavimai:
· konteinerio vidinis plotas – ne mažiau kaip 12 m², grindys tinkamos standartiniams padėklams sandėliuoti (800 x 1000 mm) (ne mažesnio kaip 600 kg svorio);
· konteineryje turi būti įrengta šildymo sistema;
· kiekviename konteineryje – 2 stelažai, skirti daiktams sandėliuoti. Stelažai gali būti sujungti tarpusavyje, bendras stelažų ilgis ne trumpesnis kaip 4 m, stelažo aukštis ne mažesnis kaip 2 m, turi būti ne mažiau kaip 4 lygiai viename stelaže, apkrova vienai lentynai ne mažesnė kaip 250 kg;
· konteineris turi būti tinkamas naudoti Lietuvos klimato sąlygomis ištisus metus.

	9.
	Sandėliavimo konteineris
	kompl.
	5
	Konteinerio sudėtis ir minimalūs reikalavimai:
· konteinerio vidinis plotas – ne mažiau kaip 12 m², grindys tinkamos standartiniams padėklams sandėliuoti (800 x 1000 mm) (ne mažesnio kaip 600 kg svorio);
· kiekviename konteineryje – 2 stelažai, skirti daiktams sandėliuoti. Stelažai gali būti sujungti tarpusavyje, bendras stelažų ilgis ne trumpesnis kaip 4 m, stelažo aukštis ne mažesnis kaip 2 m, turi būti ne mažiau kaip 4 lygiai viename stelaže, apkrova vienai lentynai ne mažesnė kaip 250 kg;
· konteineris turi būti tinkamas naudoti Lietuvos klimato sąlygomis ištisus metus.

	10. 
	Kompiuterinio ryšio tinklai 
	kompl.
	2 

	· (1 patalpa skirta gyvenamosios erdvės tinklų komutavimui, 1 patalpa skirta mokymo klasių ir darbo vietų komutacijai.);
· darbo vietų, mokymo klasių ir gyvenamųjų patalpų kompiuterinės rozetės turi turėti įrengtą atskirą patalpą kompiuterinio ryšio įrangai ir ryšio paslaugų komutacijai;
· kiekviena komutavimo patalpa turi būti sujungta su LKM esamomis ryšio skirstymo patalpomis, ne mažesnėmis kaip 8 skaidulų optinėmis oro linijomis;
· kompiuterinio tinklo paslaugų komutavimui turi būti panaudoti valdomi komutatoriai, turintys ne mažiau kaip 48 gigabitinius prievadus, palaikantys PoE (Power over Ethernet) funkciją bei atitinkantys techninius parametrus, ne prastesnius kaip CISCO C9200-48 modelio komutatoriai;
· komutacinė įranga turi būti sumontuota į 19 colių komutacines spintas.

	11.
	Gaisrinė signalizacija 
	kompl.
	1
	· stovykloje įrengta vietinė gaisro signalizacija su garso ir šviesos signalizacija, leidžiančia greitai rasti gaisro židinį.

	12.
	Elektros tinklai 
	kompl.
	1
	Minimalūs reikalavimai elektros tinklams:
· elektros tinklai turi būti sugrupuoti taip, kad esant energijos trūkumui būtų galima nukreipti juos į skirtingas grupes (gyvenamieji moduliai, darbo moduliai, priežiūros moduliai, modulių šildymo sistemos);
· elektros tinklas turi būti saugus ir tinkamas naudoti Lietuvos klimato sąlygomis ištisus metus;
· elektros tinklas turi būti kartu su montavimo medžiagomis;
· elektros tinklai turi būti įrengti pakankamos galios ir užtikrinti visų stovykloje veikiančių agregatų nepertraukiamą darbą maksimaliu režimu;
· elektros tinklas turi būti įrengtas taip, kad netrukdytų personalo ir transporto veiklai. Vietose, kur važiuoja transporto priemonės, elektros laidai turi būti apsaugoti specialiais kabelių transporto tilteliais (teritorijoje važinėja CE kategorijos reikalaujantis transportas); 
· turi būti numatyta alternatyvaus elektros tiekimo pajungimo galimybė, pvz., esant pažeistiems  elektros tinklams, pajungti generatorius.

	13.
	Kiti inžineriniai tinklai (asenizacija, įžeminimo ir kt.)
	kompl.
	1
	Minimalūs reikalavimai inžineriniams tinklams:
· stovykloje esantys inžineriniai tinklai turi būti sujungti taip, kad priežiūros transportui / personalui būtų patogu prižiūrėti stovyklos elementus. Vietose, kur važiuoja transporto priemonės, elektros laidai turi būti apsaugoti specialiais kabelių transporto tilteliais (teritorijoje važinėja CE kategorijos reikalaujantis transportas); 
· įrengti inžineriniai tinklai neturi trukdyti stovykloje gyvenančių karių kasdieninės veiklos;
· inžineriniai tinklai turi būti tinkami eksploatuoti Lietuvos klimato sąlygomis ištisus metus.

	14.
	Daugiafunkcė treniravimosi erdvė
	kompl.
	1
	· angaras ne mažesnis nei 10x30 m ploto ir ne žemesnis nei 5 m aukščio;
· turi būti skirtas eksploatuoti lauko sąlygomis;
· turi būti tinkama naudoti Lietuvos klimato sąlygomis ištisus metus.

	15.
	Stovyklos apšvietimas
	kompl.
	1
	· stovyklos apšvietimo įranga turi užtikrinti saugų gyvenamųjų, darbo, sandėliavimo, dronų remonto, sanitarinių modulių ir daugiafunkcės treniravimo erdvės apšvietimą, eksploatavimą tamsiuoju paros metu;
· teritorijos apšvietimo lygis žemės paviršiuje turi būti ne mažesnis kaip 20 lx;
· apšvietimo įrangos maitinimo šaltinis – elektra;
· papildomai turi būti apšviesti įėjimai į sanitarinius konteinerius; 
· energija apšvietimui turi būti tiekiama iš bendro elektros tinklo.

	16.
	Pėsčiųjų takai
	kompl.
	1
	Minimalūs reikalavimai pėsčiųjų takams:
· Tiekėjas apžiūros metu su Pirkėju suderina laikinų pėsčiųjų takų įrengimą bei jų vietas;
· Tiekėjas įrengia laikinus pėsčiųjų takus tose vietose, kuriose nėra kieto pagrindo kelio (dronų remonto dirbtuvės, daugiafunkcė treniravimosi erdvė, darbo vietos ir mokymo klasės, sanitarinės patalpos (tualetai, dušai)). Pėsčiųjų takai turi sujungti šiuos modulius ir susijungti su artimiausio kieto pagrindo keliu;
· takų plotis – ne mažiau kaip 120 cm;
· sulūžus ar po bet kokios tako deformacijos, išskyrus atvejus, kai dėl Pirkėjo kaltės tako danga sugadinama, ta atkarpa turi būti pakeista Tiekėjo lėšomis;
· turi būti neslidaus paviršiaus;
· apšvietimo lygis žemės paviršiuje turi būti ne mažesnis kaip 20 lx;
· tako eksploatacijos metu neturi susidaryti elektrostatinės iškrovos;
· takai turi būti tinkami naudoti Lietuvos klimato sąlygomis ištisus metus.

	17.
	Stovyklos priežiūros paslauga
	-
	-
	Reikalavimai stovyklos priežiūros paslaugai:
· stovyklos patalpos turi būti valomos sistemingai, vadovaujantis Lietuvos Respublikoje galiojančiais teisės aktais dėl patalpų valymo. Kiekvieną dieną turi būti išvalytos ir išplautos grindys, nuvalomi stalai, lentynos, rankenos darbo (biuro) konteineriuose, mokymo klasėse, dronų remonto dirbtuvėse;
· sanitarinėse patalpose turi būti išvalytos ir išplautos grindys, rankenos, kriauklės, klozetai, pisuarai (jei bus įrengta), dušo kabinos, papildomi muilo dozatoriai, rankšluostinis bei tualetinis popierius, aerozolinis oro gaiviklis;
· sanitariniai blokai turi būti valomi 3 kartus per dieną;
· šiukšlės turi būti išnešamos valant patalpas;
· vieną kartą per mėnesį turi būti atliekamas generalinis gyvenamųjų konteinerių valymas (išvalytos ir išplautos grindys, valomi langai, nuvalomos dulkės nuo visų baldų ir po jais, nuo sienų, durų, lubų, apšvietimo įrenginių);
·  vieną kartą per mėnesį turi būti valomi langai;
· turi būti įrengta patalpa valytojai ir stovyklos priežiūros priemonėms laikyti;
· visas reikalingas priemones, skirtas stovyklos priežiūrai, aprūpina Tiekėjas;
· Tiekėjas turi užtikrinti patalynės komplektų keitimą kas 10 dienų;
· keičiama patalynė turi būti išskalbta, išdžiovinta ir išlyginta;
· keičiant patalynę turi būti užtikrintas švarių komplektų išdavimas; 
· suplyšę ar susidėvėję patalynės komplektai turi būti keičiami.

	18.
	Vandens tiekimo ir asenizacijos paslauga
	-
	-
	Reikalavimai vandens tiekimo ir asenizacijos paslaugai:
· turi būti naudojami vandentiekiui skirti vamzdžiai;
· vandens tiekimo sistema turi užtikrinti reikalingą spaudimą ir vandens kiekį esant atidarytiems visiems praustuvams ir vandens sklendėms.

